Someș

Someș (ungarsk: Szamos, tysk: Somesch) er en venstre sideelv til Tisza i Romania og Ungarn. 

Kildelven Someșul Mare (Store Someș) har sin kilde i Rodnafjellene. Den får stor tilførsel fra Șieu, med dennes sideelv Bistrița. Ved Dej forenes Someșul Mare og Someșul Mic (Lille Someș) for å danne Someș. Someșul Mic har sine kilder i Apusenifjellene.

Etter Dej flyter Someș gjennom Someș-høylandet, og forlater deretter Romania mot nordvest ved Satu Mare. Den munner ut i Tisza på slettelandet i Øst-Ungarn.

Elva har et nedslagsfelt på  km² og en gjennomsnittlig vannføring ved Satu Mare på 114 m³/s.

Byene Răstoci, Jibou, Ulmeni, Dej og Satu Mare ligger ved elven.

Someș ble berørt av cyanidulykken i Baia Mare 30. januar 2000.

Referanser

Eksterne lenker 
 

Elver i Romania
Elver i Ungarn
Tiszas vassdragsområde